CELEX: 62011CN0476
Language: ro
Date: 2011-09-19 00:00:00
Title: Cauza C-476/11: Cerere de pronunțare a unei hotărâri preliminare introdusă de Vestre Landsret (Danemarca) la 19 septembrie 2011 — HK Danmark în calitate de mandatar al lui Glennie Kristensen/Experian A/S

19.11.2011   
            
            
               RO
            
            
               Jurnalul Oficial al Uniunii Europene
            
            
               C 340/11
            
         Cerere de pronunțare a unei hotărâri preliminare introdusă de Vestre Landsret (Danemarca) la 19 septembrie 2011 — HK Danmark în calitate de mandatar al lui Glennie Kristensen/Experian A/S
   (Cauza C-476/11)
   2011/C 340/20
   Limba de procedură: daneza
   
      Instanța de trimitere
   
   Vestre Landsret (Danemarca)
   
      Părțile din acțiunea principală
   
   
      Reclamantă: HK Danmark în calitate de mandatar al lui Glennie Kristensen
   
      Pârâtă: Experian A/S
   
      Întrebările preliminare
   
   
               1.
            
            
               Excepția, prevăzută la articolul 6 alineatul (2) din Directiva 2000/78/CE a Consiliului (1), cu privire la stabilirea unor limite de vârstă pentru aderare la regimurile profesionale de securitate socială trebuie interpretată ca o autorizare a statelor membre de a exclude în general regimurile profesionale de securitate socială din sfera de aplicare a interdicției cu privire la discriminarea directă sau indirectă pe motive de vârstă prevăzută la articolul 2 din directivă, cu condiția ca aceasta să nu se traducă prin discriminări pe motive de sex?
            
         
               2.
            
            
               Excepția, prevăzută la articolul 6 alineatul (2) din Directiva 2000/78/CE a Consiliului, cu privire la stabilirea unor limite de vârstă pentru aderare la regimurile profesionale de securitate socială trebuie interpretată în sensul că nu se opune posibilității ca un stat membru să mențină în vigoare un regim juridic potrivit căruia angajatorul poate plăti, ca parte a remunerației, contribuții de pensie diferențiate în funcție de vârstă și care implică, de exemplu, faptul că angajatorul plătește o contribuție de pensie de 6 % pentru lucrătorii cu vârsta sub 35 de ani, de 8 % pentru lucrătorii cu vârsta cuprinsă între 35 și 44 de ani și de 10 % pentru lucrătorii cu vârsta peste 45 de ani, cu condiția ca aceasta să nu se traducă prin discriminări pe motive de sex?
            
         
      (1)  Directiva 2000/78/CE a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă (JO L 303, p. 16, Ediție specială, 05/vol. 6, p. 7).